title: 2018 m. spalio 9 d. Tarybos sprendimas (ES) 2018/1536, kuriuo nustatoma pozicija dėl Australijos prisijungimo prie peržiūrėtos Sutarties dėl viešųjų pirkimų, kurios Europos Sąjungos vardu turi būti laikomasi Viešųjų pirkimų komitete

text:
15.10.2018

                  LT

                  Europos Sąjungos oficialusis leidinys

                  L 257/26

         TARYBOS SPRENDIMAS (ES) 2018/1536
         2018 m. spalio 9 d.
         kuriuo nustatoma pozicija dėl Australijos prisijungimo prie peržiūrėtos Sutarties dėl viešųjų pirkimų, kurios Europos Sąjungos vardu turi būti laikomasi Viešųjų pirkimų komitete
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     2015 m. birželio 2 d. Australija pateikė prašymą dėl prisijungimo prie peržiūrėtos Sutarties dėl viešųjų pirkimų (toliau – peržiūrėta SVP);

                     (2)

                     Australijos įsipareigojimai dėl taikymo srities išdėstyti jos galutiniame pasiūlyme, kuris 2018 m. kovo 7 d. buvo pateiktas SVP šalims (toliau – Šalys);

                     (3)

                     nors Australijos pasiūlymas yra plačios apimties, jame numatyta taikymo sritis nėra visa apimanti. Todėl tikslinga nustatyti tam tikras konkrečiai Australijai taikytinas išimtis dėl Sąjungos nustatytos taikymo srities. Šio sprendimo priede nurodytos konkrečios išimtys taps Australijos prisijungimo prie peržiūrėtos SVP sąlygų dalimi ir atsispindės Viešųjų pirkimų komiteto (toliau – SVP komitetas) priimtame sprendime dėl Australijos prisijungimo;

                     (4)

                     tikimasi, kad Australijos prisijungimas prie peržiūrėtos SVP turės didelio teigiamo poveikio ir viešųjų pirkimų rinkos taps dar atviresnės tarptautiniu mastu;

                     (5)

                     peržiūrėtos SVP XXII straipsnio 2 dalyje nustatyta, kad bet kuri PPO narė gali prisijungti prie peržiūrėtos SVP tokiomis sąlygomis, dėl kurių ji susitaria su Šalimis; šios sąlygos nustatomos SVP komiteto sprendimu;

                     (6)

                     todėl tikslinga nustatyti poziciją dėl Australijos prisijungimo, kurios Sąjungos vardu turi būti laikomasi SVP komitete,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi Viešųjų pirkimų komitete, yra pritarti Australijos prisijungimui prie peržiūrėtos Sutarties dėl viešųjų pirkimų šio sprendimo priede išdėstytomis konkrečiomis prisijungimo sąlygomis.

            2 straipsnis
            Šis sprendimas įsigalioja jo priėmimo dieną.

            Priimta Liuksemburge 2018 m. spalio 9 d.

                  Tarybos vardu

                  Pirmininkė

               E. KÖSTINGER

            Priedas

               ES SĄLYGOS DĖL AUSTRALIJOS PRISIJUNGIMO PRIE SVP

            Australijai prisijungus prie Sutarties dėl viešųjų pirkimų:

                        —

                        I priedėlio (Europos Sąjungos įsipareigojimai) 1 priedo 2 skirsnio („ES valstybių narių centrinės valdžios perkančiosios organizacijos“) 3 punktas išdėstomas taip:

                                       „3.

                                       Jungtinių Valstijų, Kanados, Japonijos, Honkongo (Kinija), Singapūro, Korėjos, Armėnijos, taip pat Taivano, Penghu, Kinmeno ir Macu atskirosios muitų teritorijos ir Naujosios Zelandijos bei Australijos prekėms, paslaugoms, prekių tiekėjams ir paslaugų teikėjams yra atviri toliau išvardytų centrinės valdžios perkančiųjų organizacijų, kurios nėra pažymėtos žvaigždute, viešieji pirkimai.“

                        —

                        I priedėlio (Europos Sąjungos įsipareigojimai) 1 priedo 2 pastaba iš dalies keičiama taip:

                                       „2.

                                       XVIII straipsnio nuostatos nebus taikomos Japonijos, Pietų Korėjos, JAV ir Australijos prekių tiekėjams ir paslaugų teikėjams, kai rengiamas konkursas dėl sutarčių skyrimo kitos Šalies negu išvardyta prekių tiekėjams ar paslaugų teikėjams, kurie yra mažosios arba vidutinės įmonės pagal atitinkamas ES teisės nuostatas, tol, kol ES sutinka, kad jos nebetaiko diskriminacinių priemonių kai kurių vietinių smulkių ir mažumos įmonių naudai.“

                  Australijai prisijungus prie Sutarties dėl viešųjų pirkimų:

                        —

                        I priedėlio (Europos Sąjungos įsipareigojimai) 2 priedo 1 pastaboje po g punkto įterpiami šie punktai:

                                       „h)

                                       regioninės ir vietinės valdžios perkančiųjų organizacijų (administracinių vienetų, klasifikuojamų NUTS 2 ir 3, ir mažesnių administracinių vienetų, kaip nurodyta Reglamente (EB) Nr. 1059/2003 su pakeitimais) vykdomiems viešiesiems pirkimams, kai prekės, paslaugos, prekių tiekėjai ir paslaugų teikėjai yra iš Australijos;

                                       i)

                                       regioninių perkančiųjų organizacijų vykdomi viešieji pirkimai nuo 200 000 iki 355 000 SST ir viešosios teisės reglamentuojamų organų vykdomi viešieji pirkimai nuo 200 000 iki 400 000 SST, kuriems taikomas šis priedas, kai prekės ir paslaugos, prekių tiekėjai ir paslaugų teikėjai yra iš Australijos;

                                       j)

                                       perkančiųjų subjektų, kuriems taikomas šis priedas, vykdomi viešieji pirkimai, kurių metu perkama:

                                                   i.

                                                   autotransporto priemonės, kaip aprašyta toliau nurodytuose Kombinuotosios nomenklatūros (KN) skyriuose:

                                                               8702

                                                               Autotransporto priemonės, skirtos ne mažiau kaip dešimčiai žmonių, įskaitant vairuotoją, vežti

                                                               8703

                                                               Automobiliai ir kitos autotransporto priemonės, daugiausia skirtos žmonėms vežti (išskyrus priskiriamas 8702 pozicijai), įskaitant lengvuosius keleivinius-krovininius automobilius (universalus) ir lenktyninius automobilius

                                                               8704

                                                               Autotransporto priemonės, skirtos kroviniams vežti

                                                               8705

                                                               Specialios autotransporto priemonės, išskyrus daugiausia skirtas žmonėms arba kroviniams vežti (techninės pagalbos automobiliai, automobiliniai kranai, priešgaisriniai automobiliai, automobilinės betonmaišės, automobiliniai laistytuvai-valytuvai, automobilinės dirbtuvės, mobilios radiologijos stotys)

                                                               8711

                                                               Motociklai (įskaitant mopedus) ir dviračiai su pagalbiniais varikliais, su priekabomis arba be jų; priekabos

                                                               8713

                                                               Vežimėliai neįgaliesiems su varikliais arba be jų, su kitomis mechaninėmis pavaromis arba be jų

                                                   ii.

                                                   autotransporto priemonių komponentai, kaip aprašyta toliau nurodytuose Kombinuotosios nomenklatūros (KN) skyriuose:

                                                               8706 00

                                                               Autotransporto priemonių, priskiriamų 8701–8705 pozicijoms, važiuoklės su pritvirtintais varikliais

                                                               8707

                                                               Autotransporto priemonių, priskiriamų 8701–8705 pozicijoms, kėbulai (įskaitant kabinas)

                                                               8708

                                                               Autotransporto priemonių, priskiriamų 8701–8705 pozicijoms, dalys ir reikmenys

                                                               8714

                                                               Transporto priemonių, priskiriamų 8711–8713 pozicijoms, dalys ir reikmenys

                                                               8716

                                                               Priekabos ir puspriekabės;kitos nesavaeigės transporto priemonės; jų dalys

                                             kai prekių tiekėjai ir paslaugų teikėjai yra iš Australijos.“

                        —

                        I priedėlio (Europos Sąjungos įsipareigojimai) 2 priedo 2 pastaba iš dalies keičiama taip:

                                       „2.

                                       XVIII straipsnio nuostatos nebus taikomos Japonijos, Pietų Korėjos, JAV ir Australijos prekių tiekėjams ir paslaugų teikėjams, kai rengiamas konkursas dėl sutarčių skyrimo kitos Šalies negu išvardyta prekių tiekėjams ar paslaugų teikėjams, kurie yra mažosios arba vidutinės įmonės pagal atitinkamas ES teisės nuostatas, tol, kol ES sutinka, kad jos nebetaiko diskriminacinių priemonių kai kurių vietinių smulkių ir mažumos įmonių naudai.“

                  Australijai prisijungus prie Sutarties dėl viešųjų pirkimų, I priedėlio (Europos Sąjungos įsipareigojimai) 3 priedo 6 pastaboje po r punkto įterpiami šie punktai:

                           „s)

                           viešieji pirkimai, kuriuos vykdo perkantieji subjektai, vykdantys veiklą šiose srityse:

                           i.

                           geriamojo vandens gavybos, perdavimo ar tiekimo, kuriems taikomas šis priedas;

                           ii.

                           elektros energijos gamybos, perdavimo ar tiekimo, kuriam taikomas šis priedas;

                           iii.

                           oro uosto įrenginių, kuriems taikomas šis priedas;

                           iv.

                           jūrų ar vidaus vandenų uostų arba kitų terminalų įrenginių, kuriems taikomas šis priedas;

                           v.

                           miesto geležinkelių, tramvajų, troleibusų ar autobusų paslaugų, kurioms taikomas šis priedas, ir

                           vi.

                           geležinkelių transporto, kuriam taikomas šis priedas,

                     kai prekės, paslaugos, prekių tiekėjai ir paslaugų teikėjai yra iš Australijo“


title: 2018 m. spalio 16 d. Tarybos sprendimas (ES) 2018/1574, kuriuo skiriamas Regionų komiteto Italijos Respublikos pasiūlytas narys

text:
19.10.2018

                  LT

                  Europos Sąjungos oficialusis leidinys

                  L 262/60

         TARYBOS SPRENDIMAS (ES) 2018/1574
         2018 m. spalio 16 d.
         kuriuo skiriamas Regionų komiteto Italijos Respublikos pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Italijos Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

                     (2)

                     pasibaigus Luciano D'ALFONSO kadencijai tapo laisva Regionų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

                        —

                        Giovanni LOLLI, Vicepresidente della Regione Abruzzo.

            2 straipsnis
            Šis sprendimas įsigalioja jo priėmimo dieną.

            Priimta Liuksemburge 2018 m. spalio 16 d.

                  Tarybos vardu

                  Pirmininkas

               G. BLÜMEL

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2018 m. lapkričio 6 d. Tarybos sprendimas, kuriuo skiriami du Europos profesinio mokymo plėtros centro valdančiosios tarybos Bulgarijai ir Portugalijai atstovaujantys nariai

text:
8.11.2018

                  LT

                  Europos Sąjungos oficialusis leidinys

                  C 402/2

         TARYBOS SPRENDIMAS
         2018 m. lapkričio 6 d.
         kuriuo skiriami du Europos profesinio mokymo plėtros centro valdančiosios tarybos Bulgarijai ir Portugalijai atstovaujantys nariai
         (2018/C 402/03)
         EUROPOS SĄJUNGOS TARYBA,
         atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (1), ypač į jo 4 straipsnį,
         atsižvelgdama į Tarybai valstybių narių Vyriausybių pateiktus Vyriausybių atstovų kandidatų sąrašus ir Komisijos pateiktus darbdavių organizacijų ir darbuotojų organizacijų atstovų kandidatų sąrašus,
         kadangi:

                     (1)

                     savo 2018 m. liepos 16 d. sprendimu (2) ir jo klaidų ištaisymu (3) Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2018 m. rugsėjo 18 d. iki 2021 m. rugsėjo 17 d.;

                     (2)

                     Bulgarija ir Portugalija pateikė kandidatūras į Vyriausybių atstovų narius,

               PRIĖMĖ ŠĮ SPRENDIMĄ:

            1 straipsnis
            Toliau nurodyti du asmenys skiriami Europos profesinio mokymo plėtros centro valdančiosios tarybos nariais laikotarpiui iki 2021 m. rugsėjo 17 d.:
            I.   VYRIAUSYBIŲ ATSTOVAI:

                        Bulgarija

                        Maria TODOROVA

                        Portugalija

                        Sandra RIBEIRO

            2 straipsnis
            Narius, kurių kandidatūros dar nepateiktos, Taryba paskirs vėliau.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. lapkričio 6 d.

                  Tarybos vardu

                  Pirmininkas

               H. LÖGER

            (1)  OL L 39, 1975 2 13, p. 1.

            (2)  2018 m. liepos 16 d. Tarybos sprendimas, kuriuo atnaujinama Europos profesinio mokymo plėtros centro valdančiosios tarybos sudėtis (2018/C 253/03) (OL C 253, 2018 7 19, p. 9).

            (3)  2018 m. liepos 16 d. Tarybos sprendimo, kuriuo atnaujinama Europos profesinio mokymo plėtros centro valdančiosios tarybos sudėtis, klaidų ištaisymas (OL C 325, 2018 9 14, p. 20).


title: 2018 m. lapkričio 6 d. Tarybos sprendimas (ES) 2018/1663 dėl pozicijos, kurios Europos Sąjungos vardu turi būti laikomasi Europos vidaus vandenų laivybos standartų rengimo komitete ir Centrinėje laivybos Reinu komisijoje, dėl Europos vidaus vandenų laivybos profesinių kvalifikacijų standartų priėmimo

text:
8.11.2018

                  LT

                  Europos Sąjungos oficialusis leidinys

                  L 278/20

         TARYBOS SPRENDIMAS (ES) 2018/1663
         2018 m. lapkričio 6 d.
         dėl pozicijos, kurios Europos Sąjungos vardu turi būti laikomasi Europos vidaus vandenų laivybos standartų rengimo komitete ir Centrinėje laivybos Reinu komisijoje, dėl Europos vidaus vandenų laivybos profesinių kvalifikacijų standartų priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 91 straipsnio 1 dalį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     peržiūrėta Konvencija dėl laivybos Reino upe (toliau – Konvencija) įsigaliojo 1967 m. balandžio 14 d.;

                     (2)

                     pagal Konvencijos 46 straipsnį Centrinė laivybos Reinu komisija (CCNR) yra įgaliota priimti rezoliucijas, kurios yra privalomos jos nariams;

                     (3)

                     siekiant parengti įvairius vidaus vandenų laivybos techninius standartus, visų pirma susijusius su laivais, informacinėmis technologijomis ir įgula, 2015 m. birželio 3 d. CCNR įsteigtas Europos vidaus vandenų laivybos standartų rengimo komitetas (CESNI);

                     (4)

                     CESNI priims Europos vidaus vandenų laivybos profesinių kvalifikacijų standartus (toliau – profesinių kvalifikacijų standartai) 2018 m. lapkričio 8 d. posėdyje. Be to, per plenarinę CCNR sesiją greičiausiai bus priimta rezoliucija, kuria tie standartai bus įtraukti į Laivybos Reinu darbuotojų nuostatus;

                     (5)

                     tikslinga nustatyti poziciją, kurios Sąjungos vardu turi būti laikomasi CESNI ir CCNR, nes profesinių kvalifikacijų standartai turės didelį poveikį Sąjungos teisės aktų, visų pirma Europos Parlamento ir Tarybos direktyvos (ES) 2017/2397 (1), turiniui ir pagal CCNR veiklą reglamentuojančias taisykles turės teisinį poveikį, kai ji tuos standartus priims;

                     (6)

                     siekiant palengvinti judumą, užtikrinti laivybos saugą ir žmonių gyvybių ir aplinkos apsaugą, svarbu, kad įgulų nariams pagal skirtingą teisinę tvarką Europoje keliami techniniai reikalavimai būtų kuo labiau suderinti. Visų pirma valstybės narės, kurios yra ir CCNR narės, turėtų būti įgaliotos remti sprendimus, kuriais CCNR taisyklės derinamos su Sąjungoje taikomomis taisyklėmis;

                     (7)

                     CESNI rengiami profesinių kvalifikacijų standartai – būtiniausi darnieji Europos standartai, kurie apima kompetencijos standartus, praktinių egzaminų standartus, sveikatos būklės tinkamumo standartus ir treniruoklių patvirtinimo standartus;

                     (8)

                     2022 m. sausio 18 d. įsigaliosiančios Direktyvos (ES) 2017/2397 32 straipsnyje daroma tiesioginė nuoroda į CESNI nustatytus profesinių kvalifikacijų standartus. Komisija įgaliojama visą tų standartų tekstą įtraukti į deleguotuosius aktus, pateikti arba atnaujinti atitinkamas nuorodas ir nustatyti taikymo pradžios datą;

                     (9)

                     Sąjungos poziciją veikdamos kartu turėtų pareikšti Sąjungos valstybės narės, kurios yra CESNI ir CCNR narės,

               PRIĖMĖ ŠĮ SPRENDIMĄ:

            1 straipsnis

               1.   Pozicija, kurios 2018 m. lapkričio 8 d. Sąjungos vardu turi būti laikomasi Europos vidaus vandenų laivybos standartų rengimo komitete (CESNI), yra pritarti Europos vidaus vandenų laivybos profesinių kvalifikacijų standartų (nuorodos cesni(18)_29 – cesni(18)_42) priėmimui.

               2.   Pozicija, kurios Sąjungos vardu turi būti laikomasi Centrinės laivybos Reinu komisijos (CCNR) plenarinėje sesijoje, kurioje sprendžiama dėl Europos vidaus vandenų laivybos profesinių kvalifikacijų standartų (nuorodos cesni(18)_29 – cesni(18)_42), yra pritarti visiems pasiūlymams, kuriais Laivybos Reinu darbuotojų nuostatų reikalavimai suderinami su Europos vidaus vandenų laivybos profesinių kvalifikacijų standartų reikalavimais.

            2 straipsnis

               1.   1 straipsnio 1 dalyje nustatytą Sąjungos poziciją veikdamos kartu pareiškia valstybės narės, kurios yra CESNI narės.

               2.   1 straipsnio 2 dalyje nustatytą Sąjungos poziciją veikdamos kartu pareiškia valstybės narės, kurios yra CCNR narės.

            3 straipsnis
            Dėl nereikšmingų 1 straipsnyje išdėstytų pozicijų techninių pakeitimų gali būti susitarta be papildomo Tarybos sprendimo.

            4 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. lapkričio 6 d.

                  Tarybos vardu

                  Pirmininkas

               H. LÖGER

            (1)  2017 m. gruodžio 12 d. Europos Parlamento ir Tarybos direktyva (ES) 2017/2397 dėl vidaus vandenų laivybos srities profesinių kvalifikacijų pripažinimo, kuria panaikinamos Tarybos direktyvos 91/672/EEB ir 96/50/EB (OL L 345, 2017 12 27, p. 53).


title: 2018 m. lapkričio 6 d. Tarybos sprendimas (ES) 2018/1664, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Lietuvos banko išorės auditoriaus

text:
8.11.2018

                  LT

                  Europos Sąjungos oficialusis leidinys

                  L 278/22

         TARYBOS SPRENDIMAS (ES) 2018/1664
         2018 m. lapkričio 6 d.
         kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Lietuvos banko išorės auditoriaus
         EUROPOS SĄJUNGOS TARYBA,
         atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą Nr. 4 dėl Europos centrinių bankų sistemos ir Europos Centrinio Banko statuto, ypač į jo 27 straipsnio 1 dalį,
         atsižvelgdama į 2018 m. spalio 4 d. Europos Centrinio Banko rekomendaciją, skirtą Europos Sąjungos Tarybai, dėl Lietuvos banko išorės auditoriaus (ECB/2018/23) (1),
         kadangi:

                     (1)

                     Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;

                     (2)

                     dabartinio Lietuvos banko išorės auditoriaus įgaliojimai baigėsi po 2017 finansinių metų audito;

                     (3)

                     Europos Centrinis Bankas 2018 m. gegužės 18 d. Rekomendacijoje (ECB/2018/15) (2) rekomenduoja Lietuvos banko išorės auditoriumi 2018–2021 finansiniams metams skirti UAB „Deloitte Lietuva“. UAB „Deloitte Lietuva“ nepriėmė šio paskyrimo. Todėl būtina paskirti išorės auditorių 2018–2021 finansiniams metams;

                     (4)

                     ECB valdančioji taryba rekomendavo skirti UAB „Ernst & Young Baltic“ Lietuvos banko išorės auditoriumi 2018–2021 finansiniams metams;

                     (5)

                     todėl Tarybos sprendimas 1999/70/EB (3) turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimo 1999/70/EB 1 straipsnio 19 dalis pakeičiama taip:

                  „19.   UAB Ernst & Young Baltic patvirtinama Lietuvos banko išorės auditoriumi 2018–2021 finansiniams metams.“

            2 straipsnis
            Šis sprendimas įsigalioja pranešimo apie jį dieną.

            3 straipsnis
            Šis sprendimas skirtas Europos Centriniam Bankui.

            Priimta Briuselyje 2018 m. lapkričio 6 d.

                  Tarybos vardu

                  Pirmininkas

               H. LÖGER

            (1)  OL C 370, 2018 10 12, p. 1.

            (2)  2018 m. gegužės 18 d. Europos Centrinio Banko rekomendacija, skirta Europos Sąjungos Tarybai, dėl Lietuvos banko išorės auditoriaus (ECB/2018/15) (OL C 181, 2018 5 28, p. 1).

            (3)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).


title: 2018 m. lapkričio 6 d. Tarybos sprendimas (ES, Euratomas) 2018/1665, kuriuo skiriamas Europos ekonomikos ir socialinių reikalų komiteto Liuksemburgo Didžiosios Hercogystės pasiūlytas narys

text:
8.11.2018

                  LT

                  Europos Sąjungos oficialusis leidinys

                  L 278/23

         TARYBOS SPRENDIMAS (ES, Euratomas) 2018/1665
         2018 m. lapkričio 6 d.
         kuriuo skiriamas Europos ekonomikos ir socialinių reikalų komiteto Liuksemburgo Didžiosios Hercogystės pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 302 straipsnį,
         atsižvelgdama į Europos atominės energijos bendrijos steigimo sutartį, ypač į jos 106a straipsnį,
         atsižvelgdama į Liuksemburgo Vyriausybės pasiūlymą,
         atsižvelgdama į Europos Komisijos nuomonę,
         kadangi:

                     (1)

                     2015 m. rugsėjo 18 d. ir 2015 m. spalio 1 d. Taryba priėmė sprendimus (ES, Euratomas) 2015/1600 (1) ir (ES, Euratomas) 2015/1790 (2), kuriais skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.

                     (2)

                     pasibaigus Christophe HANSEN kadencijai tapo laisva Europos ekonomikos ir socialinių reikalų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nare skiriama Claudine OTTO, Conseiller en affaires européennes, avis et affaires juridiques à la Chambre de Commerce.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. lapkričio 6 d.

                  Tarybos vardu

                  Pirmininkas

               H. LÖGER

            (1)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

            (2)  2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 260, 2015 10 7, p. 23).


title: 2018 m. lapkričio 6 d. Tarybos sprendimas (ES) 2018/1714 dėl pozicijos, kurios Europos Sąjungos vardu turi būti laikomasi Jungtiniame komitete, įsteigtame Europos Sąjungos bei jos valstybių narių ir Australijos bendruoju susitarimu, dėl Jungtinio komiteto darbo tvarkos taisyklių priėmimo ir jo pakomitečių bei darbo grupių įgaliojimų priėmimo

text:
14.11.2018

                  LT

                  Europos Sąjungos oficialusis leidinys

                  L 286/22

         TARYBOS SPRENDIMAS (ES) 2018/1714
         2018 m. lapkričio 6 d.
         dėl pozicijos, kurios Europos Sąjungos vardu turi būti laikomasi Jungtiniame komitete, įsteigtame Europos Sąjungos bei jos valstybių narių ir Australijos bendruoju susitarimu, dėl Jungtinio komiteto darbo tvarkos taisyklių priėmimo ir jo pakomitečių bei darbo grupių įgaliojimų priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 212 straipsnio 1 dalį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Europos Sąjungos bei jos valstybių narių ir Australijos bendrasis susitarimas (1) (toliau – Susitarimas) pasirašytas 2017 m. rugpjūčio 7 d. Maniloje ir jis iš dalies laikinai taikomas nuo 2018 m. spalio 4 d.;

                     (2)

                     Susitarimo įgyvendinimui palengvinti jo 56 straipsnio 1 dalimi įsteigtas Jungtinis komitetas kuris, be kita ko, skatina veiksmingą Susitarimo įgyvendinimą;

                     (3)

                     Susitarimo 56 straipsnio 4 dalyje nustatyta, kad Jungtinis komitetas turi priimti savo darbo tvarkos taisykles ir gali steigti pakomitečius ir sudaryti darbo grupes konkretiems klausimams spręsti;

                     (4)

                     siekiant užtikrinti veiksmingą Susitarimo įgyvendinimą, Jungtinio komiteto darbo tvarkos taisyklės ir jo pakomitečių bei darbo grupių įgaliojimai turėtų būti priimti kuo greičiau;

                     (5)

                     todėl Sąjungos pozicija Jungtiniame komitete dėl Jungtinio komiteto darbo tvarkos taisyklių priėmimo ir jo pakomitečių bei darbo grupių įgaliojimų priėmimo turėtų būti grindžiama prie šio sprendimo pridėtais Jungtinio komiteto sprendimų projektais,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi pirmajame Jungtinio komiteto, įsteigto pagal Europos Sąjungos bei jos valstybių narių ir Australijos bendruoju susitarimo, dėl sprendimų dėl Jungtinio komiteto darbo tvarkos taisyklių priėmimo ir jo pakomitečių bei darbo grupių įgaliojimų priėmimo 56 straipsnį, posėdyje, grindžiama prie šio sprendimo pridedamais Jungtinio komiteto sprendimų projektais.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. lapkričio 6 d.

                  Tarybos vardu

                  Pirmininkas

               H. LÖGER

            (1)  OL L 237, 2017 9 15, p. 7.

            PROJEKTAS
            ES IR AUSTRALIJOS JUNGTINIS KOMITETO SPRENDIMAS Nr. …/2018
            … m. … … d.
            dėl Jungtinio komiteto darbo tvarkos taisyklių priėmimo
            ES IR AUSTRALIJOS JUNGTINIS KOMITETAS,
            atsižvelgdamas į Europos Sąjungos bei jos valstybių narių ir Australijos bendrąjį susitarimą (1) (toliau – Susitarimas), ypač į jo 56 straipsnį,
            kadangi:

                        (1)

                        tam tikros Susitarimo dalys laikinai taikomos nuo 2018 m. spalio 4 d.;

                        (2)

                        pagal Susitarimo 56 straipsnio 1 dalį įsteigiamas Jungtinis komitetas, kurį sudaro Šalių atstovai;

                        (3)

                        pagal Susitarimo 56 straipsnio 4 dalį Jungtinis komitetas priima savo darbo tvarkos taisykles,

                  PRIĖMĖ ŠĮ SPRENDIMĄ:

               1 straipsnis
               Priimamos šio sprendimo priede pateiktos Jungtinio komiteto darbo tvarkos taisyklės.

               2 straipsnis
               Šis sprendimas įsigalios jo priėmimo dieną.

               Pasirašyta …

                     ES ir Australijos jungtinio komiteto vardu

                     Bendrapirmininkiai

               (1)  OL L 237, 2017 9 15, p. 7.

            PRIEDAS
            JUNGTINIO KOMITETO DARBO TVARKOS TAISYKLĖS

               1 straipsnis
               Užduotys ir sudėtis

                  1.   Jungtinis komitetas atliks Susitarimo 56 straipsnyje nustatytas užduotis.

                  2.   Jungtinį komitetą sudarys Šalių tinkamo lygmens atstovai.

               2 straipsnis
               Pirmininkas
               Jungtiniam komitetui bendrai pirmininkaus Šalys.

               3 straipsnis
               Posėdžiai

                  1.   Jungtinis komitetas posėdžiaus kartą per metus, jeigu Šalys nenusprendė kitaip. Jungtinio komiteto posėdžius sušauks bendrapirmininkiai; jie rengiami pakaitomis Briuselyje ir Kanberoje bendru sutarimu nustatytu laiku. Šalims bendrai sutarus, vienos iš Šalių prašymu gali būti rengiami neeiliniai Jungtinio komiteto posėdžiai.

                  2.   Jungtinis komitetas posėdžius rengs vyresniųjų pareigūnų lygmeniu, tačiau posėdžiai gali būti rengiami ir ministerijų atstovų lygmeniu.

               4 straipsnis
               Viešumas
               Jeigu Šalys nenusprendžia kitaip, Jungtinio komiteto posėdžiai bus uždari.

               5 straipsnis
               Posėdžių dalyviai

                  1.   Prieš kiekvieną posėdį per sekretorius bendrapirmininkiams praneš apie planuojamą kiekvienos Šalies delegacijos sudėtį.

                  2.   Prireikus Šalių pritarimu dalyvauti Jungtinio komiteto posėdžiuose stebėtojų teisėmis arba tam, kad pateiktų informacijos konkrečiu klausimu, gali būti kviečiami ekspertai arba kitų įstaigų atstovai.

               6 straipsnis
               Sekretoriai
               Europos išorės veiksmų tarnybos atstovas ir Australijos užsienio reikalų ir prekybos departamento atstovas kartu eis Jungtinio komiteto sekretorių pareigas. Visi bendrapirmininkių gaunami ir teikiami pranešimai bus perduodami sekretoriams.

               7 straipsnis
               Posėdžių darbotvarkės

                  1.   Bendrapirmininkiai parengs preliminarią kiekvieno posėdžio darbotvarkę. Ji ne vėliau kaip prieš 15 dienų iki posėdžio kartu su susijusiais dokumentais bus perduodama kitai Šaliai.

                  2.   Į preliminarią darbotvarkę įtraukiami klausimai, bendrapirmininkiams bus pateikti ne vėliau kaip prieš 21 dieną iki posėdžio.

                  3.   Jungtinis komitetas tvirtins galutinę darbotvarkę kiekvieno posėdžio pradžioje. Šalių bendru sutarimu į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.

                  4.   Jei Šalys pritaria, bendrapirmininkiai prireikus gali sutrumpinti 7 straipsnio 1 ir 2 dalyse nurodytus terminus.

               8 straipsnis
               Posėdžių protokolai

                  1.   Kiekvieno posėdžio protokolo projektą kartu parengs sekretoriai, per 30 kalendorinių dienų nuo posėdžio pabaigos. Protokolo projektas bus grindžiamas Jungtinio komiteto padarytomis išvadomis, kurias apibendrina bendrapirmininkiai.

                  2.   Protokolo projektą per 45 kalendorines dienas nuo posėdžio pabaigos arba iki bet kurios kitos Šalių sutartos datos bendrai patvirtins Šalys. Kai bendrai sutariama dėl protokolo projekto, bendrapirmininkiai ir sekretoriai pasirašys du originalius egzempliorius. Kiekviena Šalis gaus po vieną originalų egzempliorių.

               9 straipsnis
               Sprendimai ir rekomendacijos

                  1.   Jungtinis komitetas gali priimti sprendimus arba rekomendacijas pagal Susitarimo 56 straipsnio 4 dalį bendru Šalių sutarimu.

                  2.   Jungtinis komitetas gali nuspręsti priimti sprendimus ar rekomendacijas taikydamas rašytinę procedūrą. Tokiais atvejais Šalys bendrai sutars dėl procedūros termino. Jei pasibaigus šiam terminui nė viena Šalis neišreiškė prieštaravimo siūlomam sprendimui ar rekomendacijai, Jungtinio komiteto bendrapirmininkiai paskelbs, kad sprendimas ar rekomendacija yra priimti bendru sutarimu.

                  3.   Jungtinio komiteto sprendimai ir rekomendacijos bus vadinami „sprendimu“ arba „rekomendacija“, juose nurodomas serijos numeris, priėmimo data ir apibūdinama tema. Kiekviename sprendime bus nurodoma jo įsigaliojimo data.

                  4.   Jungtinio komiteto priimti sprendimai ir rekomendacijos bus rengiami dviem egzemplioriais, pasirašytais Jungtinio komiteto bendrapirmininkių.

                  5.   Kiekviena Šalis gali nuspręsti paskelbti Jungtinio komiteto sprendimus ir rekomendacijas savo atitinkamame oficialiajame leidinyje.

               10 straipsnis
               Korespondencija

                  1.   Jungtiniam komitetui skirta korespondencija bus adresuojama vienos iš Šalių, kuriai priklauso autorius, sekretoriui, o jis apie tai informuos kitą sekretorių.

                  2.   Sekretoriai užtikrins, kad Jungtiniam komitetui skirta korespondencija būtų persiųsta bendrapirmininkiams ir prireikus išplatinta pagal 11 straipsnį.

                  3.   Bendrapirmininkių korespondenciją sekretoriai siųs Šalims ir prireikus išplatins pagal 11 straipsnį.

                  4.   Bendrapirmininkių gaunama ir siunčiama korespondencija gali būti parašyta bet kokiomis priemonėmis, įskaitant elektroninį paštą.

               11 straipsnis
               Dokumentai
               Kai Jungtinio komiteto svarstymai grindžiami dokumentais, sekretoriai tuos dokumentus sunumeruos ir išplatins posėdžių dalyviams.

               12 straipsnis
               Išlaidos

                  1.   Kiekviena Šalis apmokės visas dėl dalyvavimo Jungtinio komiteto posėdžiuose patiriamas išlaidas, susijusias su darbuotojų, kelionės bei pragyvenimo išlaidomis ir pašto bei telekomunikacijų išlaidomis.

                  2.   Posėdžių organizavimo ir dokumentų dauginimo išlaidas apmokės posėdį rengianti Šalis.

               13 straipsnis
               Darbo tvarkos taisyklių pakeitimai
               Šalys gali bendrai sutarti pagal 9 straipsnį iš dalies pakeisti darbo tvarkos taisykles.

               14 straipsnis
               Pakomitečiai ir darbo grupės

                  1.   Jungtinis komitetas gali nuspręsti įsteigti pakomitečius ir darbo grupes, kurie padėtų jam atlikti užduotis.

                  2.   Jungtinis komitetas gali nuspręsti pakeisti pakomitečio ar darbo grupės atsakomybės sritį arba panaikinti bet kurį savo įsteigtą pakomitetį ar darbo grupę.

            PROJEKTAS
            ES IR AUSTRALIJOS JUNGTINIO KOMITETO SPRENDIMAS Nr. …/2018
            … m. … … d.
            dėl pakomitečių ir darbo grupių įgaliojimų priėmimo
            ES IR AUSTRALIJOS JUNGTINIS KOMITETAS,
            atsižvelgdamas į Europos Sąjungos bei jos valstybių narių ir Australijos bendrąjį susitarimą (1) (toliau – Susitarimas), ypač į jo 56 straipsnį ir Jungtinio komiteto darbo tvarkos taisyklių 14 straipsnį,
            kadangi Jungtinio komiteto darbo tvarkos taisyklių 14 straipsnio 1 dalyje nustatyta, kad Jungtinis komitetas gali įsteigti pakomitečius ir darbo grupes, kurie padėtų jam atlikti jo užduotis,
            PRIĖMĖ ŠĮ SPRENDIMĄ:

               1 straipsnis
               Priimami šio sprendimo priede pateikti Jungtinio komiteto pakomitečių ir darbo grupių įgaliojimai.

               2 straipsnis
               Šis sprendimas įsigalios jo priėmimo dieną.

               Pasirašyta …

                     ES ir Australijos jungtinio komiteto vardu

                     Bendrapirmininkiai

               (1)  OL L 237, 2017 9 15, p. 7.

            PRIEDAS
            JUNGTINIO KOMITETO PAKOMITEČIŲ IR DARBO GRUPIŲ ĮGALIOJIMAI

               1 straipsnis
               Pakomitečiai ir darbo grupės gali aptarti Susitarimo įgyvendinimą savo atsakomybės srityse. Jie taip pat gali aptarti klausimus arba specialius projektus, susijusius su atitinkama dvišalio bendradarbiavimo sritimi.

               2 straipsnis

                  1.   Pakomitečiai ir darbo grupės bus pavaldūs Jungtiniam komitetui. Jie per 30 kalendorinių dienų po kiekvieno posėdžio pateiks bendrapirmininkiams posėdžio protokolą ir išvadas.

                  2.   Pakomitečiai ir darbo grupės neturės sprendimų priėmimo galios, tačiau gali teikti rekomendacijas Jungtiniam komitetui.

               3 straipsnis

                  1.   Pakomitečius ir darbo grupes sudarys Šalių atstovai.

                  2.   Pakomitečiai ir darbo grupės gali kviesti į savo posėdžius ekspertus, kad jie išdėstytų savo požiūrį tam tikrais konkrečiais darbotvarkės klausimais.

               4 straipsnis
               Pakomitečiams ir darbo grupėms bendrai pirmininkaus Šalys.

               5 straipsnis
               Kiekvienos Šalies atstovas kartu eis kiekvieno iš pakomitečių ir darbo grupių sekretorių pareigas.

               6 straipsnis

                  1.   Pakomitečių ir darbo grupių posėdžiai esant reikalui bus rengiami kurios nors iš Šalių rašytiniu prašymu. Dėl kiekvieno posėdžio vietos ir datos Šalys susitars bendrai.

                  2.   Jei viena Šalis prašo sušaukti pakomitečių ir darbo grupių posėdį, kitos Šalies sekretorius atsakymą pateiks per 15 darbo dienų nuo to prašymo gavimo. Ypatingos skubos atvejais pakomitečių ir darbo grupių posėdžiai gali būti sušaukiami per trumpesnį laiką, jei Šalys tam bendrai pritaria.

                  3.   Pakomitečių ir darbo grupių posėdžius kartu šauks abu sekretoriai.

               7 straipsnis

                  1.   Bet kuri Šalis gali prašyti bendrapirmininkių įtraukti klausimą į posėdžio darbotvarkę. Tokie prašymai bus pateikiami sekretoriams ne vėliau kaip prieš 15 darbo dienų, o visi patvirtinamieji dokumentai – ne vėliau kaip prieš 10 darbo dienų iki posėdžio.

                  2.   Darbotvarkės projektą sekretoriai Šalims pateiks ne vėliau kaip prieš penkias darbo dienas iki posėdžio. Išimtinėmis aplinkybėmis Šalys gali bendrai sutarti į darbotvarkę įtraukti klausimus iki posėdžio likus nedaug laiko.

               8 straipsnis
               Sekretoriai kartu parengs kiekvieno posėdžio protokolo projektą.

               9 straipsnis
               Pakomitečių ir darbo grupių posėdžiai bus uždari, nebent Šalys nusprendžia kitaip.


title: 2018 m. lapkričio 26 d. Tarybos sprendimas (ES) 2018/1875, kuriuo nustatoma pozicija, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos (OTIF) Techninių ekspertų komitete dėl tam tikrų vienodų techninių normų „Bendrosios Nuostatos“ – „Posistemės“ (VTN GEN-B) ir vienodų techninių normų „Telematikos priemonės, skirtos krovinių vežimo paslaugoms teikti“ (VTN TAF) pakeitimų

text:
30.11.2018

                  LT

                  Europos Sąjungos oficialusis leidinys

                  L 306/50

         TARYBOS SPRENDIMAS (ES) 2018/1875
         2018 m. lapkričio 26 d.
         kuriuo nustatoma pozicija, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos (OTIF) Techninių ekspertų komitete dėl tam tikrų vienodų techninių normų „Bendrosios Nuostatos“ – „Posistemės“ (VTN GEN-B) ir vienodų techninių normų „Telematikos priemonės, skirtos krovinių vežimo paslaugoms teikti“ (VTN TAF) pakeitimų
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 91 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Tarybos sprendimu 2013/103/ES (1) Sąjunga prisijungė prie 1980 m. gegužės 9 d. Tarptautinio vežimo geležinkeliais sutarties (toliau – COTIF sutartis) su pakeitimais, padarytais 1999 m. birželio 3 d. Vilniaus protokolu;

                     (2)

                     visos valstybės narės, išskyrus Kiprą ir Maltą, yra COTIF sutarties susitariančios šalys ir ją taiko;

                     (3)

                     pagal COTIF sutarties 8 straipsnį buvo įsteigtas Tarptautinio vežimo geležinkeliais tarpvyriausybinės organizacijos Techninių ekspertų komitetas. Remiantis COTIF sutarties 20 straipsnio 1 dalies b punktu ir F priedėlio (APTU) 6 ir 8a straipsniais, Techninių ekspertų komitetas yra kompetentingas priimti sprendimus dėl vienodų techninių normų (VTN) arba dėl nuostatos, kuria keičiamos VTN pagal COTIF sutarties F priedėlį (APTU) ir G priedėlį (ATMF);

                     (4)

                     po 2018 m. birželio 12–13 d. įvykusio 11-ojo posėdžio Techninių ekspertų komitetas nusprendė taikydamas rašytinę procedūrą priimti VTN GEN-B 2.1, 2.2 ir 2.3 punktų pakeitimus, siekiant į infrastruktūros posistemių apibrėžtį įtraukti geležinkelio pervažas ir kitus inžinerinius statinius, kaip antai tiltus, kaip nurodyta šio sprendimo priede;

                     (5)

                     tais pakeitimais siekiama suderinti VTN GEN B nustatytą posistemių apibrėžtį su Europos Parlamento ir Tarybos direktyvos (ES) 2016/797 (2) II priede nustatyta Sąjungos posistemių apibrėžtimi, į infrastruktūros posistemių apibrėžtį įtraukiant geležinkelio pervažas ir kitus inžinerinius statinius, kaip antai tiltus;

                     (6)

                     siūlomi pakeitimai atitinka Sąjungos teisę ir strateginius tikslus, nes jie prisideda prie OTIF teisės aktų suderinimo su atitinkama Sąjungos teise, todėl Sąjunga jiems turėtų pritarti;

                     (7)

                     tikslinga nustatyti poziciją, kurios Sąjungos vardu turi būti laikomasi Techninių ekspertų komitete, nes VTN GEN-B 2.1, 2.2 ir 2.3 punktų pakeitimai pagal COTIF sutarties F priedėlį bus privalomi Sąjungai. Be to, Sąjungoje tikslinga remti visišką VTN TAF suderinimą su techninėmis sąveikos specifikacijomis (VNT TSI),

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi 1980 m. gegužės 9 d. Tarptautinio vežimo geležinkeliais sutarties Techninių ekspertų komitete dėl vienodos techninės normos „Bendrosios Nuostatos“ – „Posistemės“ (VTN GEN-B) 2.1, 2.2 ir 2.3 punktų ir vienodų techninių normų „Telematikos priemonės, skirtos krovinių vežimo paslaugoms teikti“ (VTN TAF) pakeitimų, išdėstyta šio sprendimo priede.

            2 straipsnis
            Techninių ekspertų komiteto sprendimai, juos priėmus, skelbiami Europos Sąjungos oficialiajame leidinyje, nurodant jų įsigaliojimo datą.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. lapkričio 26 d.

                  Tarybos vardu

                  Pirmininkė

               J. BOGNER-STRAUSS

            (1)  2011 m. birželio 16 d. Tarybos sprendimas 2013/103/ES dėl Europos Sąjungos ir Tarptautinio vežimo geležinkeliais tarpvyriausybinės organizacijos susitarimo dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu, pasirašymo ir sudarymo (OL L 51, 2013 2 23, p. 1).

            (2)  2016 m. gegužės 11 d. Europos Parlamento ir Tarybos direktyva (ES) 2016/797 dėl geležinkelių sistemos sąveikos Europos Sąjungoje (OL L 138, 2016 5 26, p. 44).

            PRIEDAS

               Pakeitimai, kuriuos OTIF Techninių ekspertų komitetas siūlo priimti pagal rašytinę procedūrą

                        1.

                        Balsuoti teigiamai dėl toliau nurodytų Techninių ekspertų komiteto pasiūlytų vienodų techninių normų VTN GEN B 2.1, 2.2 ir 2.3 punktų pakeitimų, kaip nurodyta Techninių ekspertų komiteto darbiniame dokumente TECH-18010-CTE11-5:
                        „2.1.   Infrastruktūra
                        COTIF apima infrastruktūrą […], susijusią su sąsajomis su transporto priemonėmis. […]
                        2.2.   Energetika
                        COTIF apima energijos sistemą, susijusią tik su sąsajomis su transporto priemonėmis. Todėl energijos posistemis apima tik antžemines linijas (orines kontaktines linijas) ir tiekiamos elektros energijos kokybę.
                        2.3.   Kelio kontrolė, valdymas ir signalizacija
                        COTIF apima kelio kontrolę, valdymą ir signalizaciją […], kiek tai susiję tik su sąsajomis su transporto priemonėmis.“

                        2.

                        Balsuoti teigiamai dėl Techninių ekspertų komiteto siūlomų VTN TAF pakeitimų; tai apima VTN TAF pateiktų techninių dokumentų sąrašo atnaujinimą pagal atitinkamą atnaujintą TAF TSS (I priedėlis) pateiktą sąrašą.


title: 2018 m. lapkričio 26 d. Tarybos sprendimas (ES) 2018/1869 dėl Sąjungos ir Brazilijos Federacinės Respublikos susitarimo, kuriuo iš dalies keičiamas Europos Sąjungos ir Brazilijos Federacinės Respublikos susitarimas dėl trumpalaikio bevizio režimo diplomatinių, tarnybinių arba oficialių pasų turėtojams, pasirašymo Europos Sąjungos vardu

text:
30.11.2018

                  LT

                  Europos Sąjungos oficialusis leidinys

                  L 306/1

         TARYBOS SPRENDIMAS (ES) 2018/1869
         2018 m. lapkričio 26 d.
         dėl Sąjungos ir Brazilijos Federacinės Respublikos susitarimo, kuriuo iš dalies keičiamas Europos Sąjungos ir Brazilijos Federacinės Respublikos susitarimas dėl trumpalaikio bevizio režimo diplomatinių, tarnybinių arba oficialių pasų turėtojams, pasirašymo Europos Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Europos Parlamento ir Tarybos reglamentu (ES) Nr. 610/2013 (1) nustatyti horizontaliojo pobūdžio Sąjungos vizų ir sienų acquis pakeitimai, o trumpalaikis buvimas apibrėžtas kaip ne ilgesnis nei 90 dienų per bet kurį 180 dienų laikotarpį;

                     (2)

                     siekiant suvienodinti Sąjungos trumpalaikio buvimo tvarką, būtina naująją apibrėžtį įtvirtinti Europos Sąjungos ir Brazilijos Federacinės Respublikos susitarime dėl trumpalaikio bevizio režimo diplomatinių, tarnybinių arba oficialių pasų turėtojams (2);

                     (3)

                     2014 m. spalio 9 d. Taryba suteikė Komisijai įgaliojimus pradėti derybas su Brazilijos Federacine Respublika dėl Europos Sąjungos ir Brazilijos Federacinės Respublikos susitarimo, kuriuo iš dalies keičiamas Europos Sąjungos ir Brazilijos Federacinės Respublikos susitarimas dėl trumpalaikio bevizio režimo diplomatinių, tarnybinių arba oficialių pasų turėtojams (toliau – Susitarimas). Derybos dėl Susitarimo sėkmingai baigtos 2017 m. spalio 31 d. jį parafavus;

                     (4)

                     šiuo sprendimu plėtojamos Šengeno acquis nuostatos, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (3). Todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

                     (5)

                     šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB (4). Todėl Airija nedalyvauja priimant šį sprendimą ir jis nėra jai privalomas ar taikomas;

                     (6)

                     Susitarimas turėtų būti pasirašytas, o prie šio Sprendimo pridedamas deklaracijos tekstas ir prie Susitarimo pridedami bendrų deklaracijų tekstai patvirtinti Sąjungos vardu,

               PRIĖMĖ ŠĮ SPRENDIMĄ:

            1 straipsnis
            Sąjungos vardu leidžiama pasirašyti Europos Sąjungos ir Brazilijos Federacinės Respublikos susitarimą, kuriuo iš dalies keičiamas Europos Sąjungos ir Brazilijos Federacinės Respublikos susitarimas dėl trumpalaikio bevizio režimo diplomatinių, tarnybinių arba oficialių pasų turėtojams, su sąlyga, kad minėtas Susitarimas bus sudarytas (5).

            2 straipsnis
            Sąjungos vardu patvirtinami prie šio sprendimo pridedami deklaracijų tekstai ir prie Susitarimo pridedami bendrų deklaracijų tekstai.

            3 straipsnis
            Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Sąjungos vardu.

            4 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. lapkričio 26 d.

                  Tarybos vardu

                  Pirmininkė

               J. BOGNER-STRAUSS

            (1)  2013 m. birželio 26 d. Europos Parlamento ir Tarybos reglamentas (ES) Nr. 610/2013, kuriuo iš dalies keičiami Europos Parlamento ir Tarybos reglamentas (EB) Nr. 562/2006, nustatantis taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas), Konvencija dėl Šengeno susitarimo įgyvendinimo, Tarybos reglamentai (EB) Nr. 1683/95 ir (EB) Nr. 539/2001 bei Europos Parlamento ir Tarybos reglamentai (EB) Nr. 767/2008 ir (EB) Nr. 810/2009, OL L 182, 2013 6 29, p. 1.

            (2)  OL L 66, 2011 3 12, p. 2.

            (3)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas, OL L 131, 2000 6 1, p. 43.

            (4)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas, OL L 64, 2002 3 7, p. 20.

            (5)  Susitarimo tekstas bus paskelbtas kartu su sprendimu dėl jo sudarymo.

            PRIEDAS

               Sąjungos deklaracija dėl Reglamento (ES) 2017/2226, kuriuo sukuriama atvykimo ir išvykimo sistema (AIS), įsigaliojimo ir valstybių narių, taikančių visą Šengeno acquis

            2017 m. lapkričio 30 d. Europos Parlamento ir Tarybos reglamentas (ES) 2017/2226, kuriuo sukuriama atvykimo ir išvykimo sistema (AIS), kurioje registruojami trečiųjų šalių piliečių, kertančių valstybių narių išorės sienas, atvykimo ir išvykimo bei atsisakymo leisti jiems atvykti duomenys, nustatomos prieigos prie AIS teisėsaugos tikslais sąlygos ir iš dalies keičiama Konvencija dėl Šengeno susitarimo įgyvendinimo ir reglamentai (EB) Nr. 767/2008 ir (ES) Nr. 1077/2011, įsigaliojo 2017 m. gruodžio 29 d.
            Todėl to susitarimo tikslais nuo Reglamento (ES) 2017/2226 taikymo pradžios dienos (1) valstybės narės, taikančios visą Šengeno acquis, reikš valstybes nares, naudojančias atvykimo ir išvykimo sistemą prie išorės sienų. Ne ilgesnis kaip 90 dienų laikotarpis per bet kurį 180 dienų laikotarpį bus apskaičiuojamas atsižvelgiant į buvimo visose valstybėse narėse, naudojančiose atvykimo ir išvykimo sistemą prie išorės sienų, laikotarpį.

               (1)  Pagal Reglamento (ES) 2017/2226 73 straipsnį taikymo pradžios dieną nustatys Komisija.


title: 2018 m. gruodžio 17 d. Tarybos sprendimas (BUSP) 2018/2008, kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) ir pratęsiamas jo galiojimas

text:
18.12.2018

                  LT

                  Europos Sąjungos oficialusis leidinys

                  L 322/24

         TARYBOS SPRENDIMAS (BUSP) 2018/2008
         2018 m. gruodžio 17 d.
         kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) ir pratęsiamas jo galiojimas
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2014 m. balandžio 15 d. Taryba priėmė Sprendimą 2014/219/BUSP (1) dėl Europos Sąjungos BSGP misijos Malyje (EUCAP Sahel Mali);

                     (2)

                     Sprendimu (BUSP) 2017/50 (2) Taryba, inter alia, pratęsė misijos įgaliojimus iki 2019 m. sausio 14 d. ir Sprendimu (BUSP) 2017/2264 (3) skyrė jai orientacinę finansavimo sumą iki tos pačios dienos;

                     (3)

                     laukiant, kol Taryba patvirtins planavimo dokumentus dėl Sahelio regionalizavimo ir Taryba priims sprendimą, kuriuo atitinkamai turėtų būti iš dalies pakeistas Sprendimas 2014/219/BUSP, to sprendimo galiojimas turėtų būti pratęstas iki 2019 m. vasario 28 d.;

                     (4)

                     todėl orientacinės finansavimo sumos taikymas turėtų būti pratęstas iki 2019 m. vasario 28 d.;

                     (5)

                     Sprendimas 2014/219/BUSP turėtų būti atitinkamai iš dalies pakeistas;

                     (6)

                     EUCAP Sahel Mali bus vykdoma aplinkybėmis, kurios gali pablogėti ir galėtų kliudyti pasiekti Europos Sąjungos sutarties 21 straipsnyje nustatytus Sąjungos išorės veiksmų tikslus,

               PRIĖMĖ ŠĮ SPRENDIMĄ:

            1 straipsnis
            Sprendimas 2014/219/BUSP iš dalies keičiamas taip:

                        1)

                        14 straipsnio 1 dalies penkta pastraipa pakeičiama taip:
                        „Orientacinė finansavimo suma, skirta su EUCAP Sahel Mali susijusioms išlaidoms nuo 2018 m. sausio 15 d. iki 2019 m. vasario 28 d. padengti, yra 28 450 000 EUR.“;

                        2)

                        18 straipsnio antras sakinys pakeičiamas taip:
                        „Jis taikomas iki 2019 m. vasario 28 d.“

            2 straipsnis
            Šis sprendimas įsigalioja jo priėmimo dieną.
            Jis taikomas nuo 2019 m. sausio 15 d.

            Priimta Briuselyje 2018 m. gruodžio 17 d.

                  Tarybos vardu

                  Pirmininkė

               E. KÖSTINGER

            (1)  2014 m. balandžio 15 d. Tarybos sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) (OL L 113, 2014 4 16, p. 21).

            (2)  2017 m. sausio 11 d. Tarybos sprendimas (BUSP) 2017/50, kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) (OL L 7, 2017 1 12, p. 18).

            (3)  2017 m. gruodžio 7 d. Tarybos sprendimas (BUSP) 2017/2264, kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) (OL L 324, 2017 12 8, p. 52).


title: 2018 m. gruodžio 12 d. Europos Centrinio Banko sprendimas (ES) 2018/2049 dėl monetų emisijos apimties 2019 metais patvirtinimo (ECB/2018/35)

text:
21.12.2018

                  LT

                  Europos Sąjungos oficialusis leidinys

                  L 327/87

         EUROPOS CENTRINIO BANKO SPRENDIMAS (ES) 2018/2049
         2018 m. gruodžio 12 d.
         dėl monetų emisijos apimties 2019 metais patvirtinimo (ECB/2018/35)
         EUROPOS CENTRINIO BANKO VYKDOMOJI VALDYBA,
         atsižvelgdama į Sutartį dėl Europos Sąjungos veikimo, ypač į jos 128 straipsnio 2 dalį,
         atsižvelgdama į 2015 m. gruodžio 4 d. Europos Centrinio Banko sprendimą (ES) 2015/2332 dėl eurų monetų emisijos apimties patvirtinimo procedūrų sistemos (ECB/2015/43) (1), ypač jo 2 straipsnio 9 dalį,
         kadangi:

                     (1)

                     nuo 1999 m. sausio 1 d. Europos Centrinis Bankas (ECB) turi išimtinę teisę tvirtinti monetų, kurias gali išleisti valstybės narės, kurių valiuta yra euro, emisijos apimtį;

                     (2)

                     19 valstybių narių, kurių valiuta yra euro, pateikė ECB prašymus patvirtinti 2019 metais išleidžiamų monetų emisijos apimtį, taip pat pastabas, paaiškinančias šios prognozės metodiką. Kai kurios iš šių valstybių narių taip pat pateikė papildomą informaciją dėl apyvartinių monetų, kai šią informaciją buvo galima gauti ir kai atitinkamos valstybės narės ją laiko svarbia patvirtinimo prašymui pagrįsti;

                     (3)

                     valstybės narės savo teisę išleisti eurų monetas gali įgyvendinti tik ECB patvirtinus emisijos apimtį, todėl valstybės narės negali viršyti ECB patvirtintos emisijos apimties be išankstinio ECB patvirtinimo;

                     (4)

                     remiantis Sprendimo (ES) 2015/2332 (ECB/2015/43) 2 straipsnio 9 dalimi, įgaliojimai priimti sprendimus dėl eurų monetų emisijos apimties metinio patvirtinimo prašymų, kuriuos pateikia valstybės narės, kurių valiuta yra euro, deleguojami Vykdomajai valdybai, jeigu nėra poreikio keisti prašomos monetų emisijos apimties,

               PRIĖMĖ ŠĮ SPRENDIMĄ:

            1 straipsnis
            2019 metais išleidžiamų eurų monetų emisijos apimties patvirtinimas
            ECB tvirtina eurų monetų, kurias valstybės narės, kurių valiuta yra euro, gali išleisti 2019 metais, emisijos apimtį, kaip nustatyta šioje lentelėje:

                        2019 metais išleidžiamų eurų monetų patvirtinta emisijos apimtis

                        Apyvartinės monetos

                        Kolekcinės monetos
                        (apyvartai neskirtos)

                        Monetų emisijos apimtis

                        (milijonais EUR)

                        (milijonais EUR)

                        (milijonais EUR)

                        Belgija

                        46,0

                        1,0

                        47,0

                        Vokietija

                        401,0

                        231,0

                        632,0

                        Estija

                        10,2

                        0,3

                        10,5

                        Airija

                        11,0

                        0,5

                        11,5

                        Graikija

                        110,9

                        0,6

                        111,5

                        Ispanija

                        357,2

                        30,0

                        387,2

                        Prancūzija

                        235,8

                        50,1

                        285,9

                        Italija

                        204,2

                        2,1

                        206,3

                        Kipras

                        13,5

                        0,1

                        13,6

                        Latvija

                        15,7

                        0,2

                        15,9

                        Lietuva

                        22,0

                        0,7

                        22,7

                        Liuksemburgas

                        12,4

                        0,2

                        12,6

                        Malta

                        9,0

                        0,2

                        9,2

                        Nyderlandai

                        25,0

                        3,0

                        28,0

                        Austrija

                        73,2

                        153,4

                        226,6

                        Portugalija

                        43,1

                        2,5

                        45,6

                        Slovėnija

                        22,0

                        1,5

                        23,5

                        Slovakija

                        17,0

                        1,2

                        18,2

                        Suomija

                        15,0

                        10,0

                        25,0

                           Iš viso

                           1 644,2

                           488,6

                           2 132,8

            2 straipsnis
            Įsigaliojimas
            Šis sprendimas įsigalioja tą dieną, kai apie jį pranešama adresatams.

            3 straipsnis
            Adresatai
            Šis sprendimas skirtas valstybėms narėms, kurių valiuta yra euro.

            Priimta Frankfurte prie Maino 2018 m. gruodžio 12 d.

                  ECB Pirmininkas

               Mario DRAGHI

            (1)  OL L 328, 2015 12 12, p. 123.


title: 2018 m. gruodžio 17 d. Tarybos sprendimas, kuriuo skiriami Europos profesinio mokymo plėtros centro valdančiosios tarybos trys Bulgarijai, Kroatijai ir Italijai atstovaujantys nariai

text:
21.12.2018

                  LT

                  Europos Sąjungos oficialusis leidinys

                  C 460/9

         TARYBOS SPRENDIMAS
         2018 m. gruodžio 17 d.
         kuriuo skiriami Europos profesinio mokymo plėtros centro valdančiosios tarybos trys Bulgarijai, Kroatijai ir Italijai atstovaujantys nariai
         (2018/C 460/08)
         EUROPOS SĄJUNGOS TARYBA,
         atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (1), ypač į jo 4 straipsnį,
         atsižvelgdama į Tarybai Komisijos pateiktus darbdavių organizacijų atstovų kandidatų sąrašus,
         kadangi:

                     (1)

                     2018 m. liepos 16 d. sprendimu (2) ir to sprendimo klaidų ištaisymu (3) Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2018 m. rugsėjo 18 d. iki 2021 m. rugsėjo 17 d.;

                     (2)

                     Komisija pateikė tris kandidatūras į darbdavių organizacijų atstovų narius,

               PRIĖMĖ ŠĮ SPRENDIMĄ:

            1 straipsnis
            Toliau nurodyti trys asmenys skiriami Europos profesinio mokymo plėtros centro valdančiosios tarybos nariais laikotarpiui iki 2021 m. rugsėjo 17 d.:
            DARBDAVIŲ ORGANIZACIJŲ ATSTOVAI

                        Bulgarija

                        Daniela SIMIDCHIEVA

                        Kroatija

                        Jasminka MARTINOVIĆ

                        Italija

                        Alfonso BALSAMO

            2 straipsnis
            Narius, kurių kandidatūros dar nepasiūlytos, Taryba paskirs vėliau.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. gruodžio 17 d.

                  Tarybos vardu

                  Pirmininkė

               E. KÖSTINGER

            (1)  OL L 39, 1975 2 13, p. 1.

            (2)  2018 m. liepos 16 d. Tarybos sprendimas, kuriuo atnaujinama Europos profesinio mokymo plėtros centro valdančiosios tarybos sudėtis (OL C 253, 2018 7 19, p. 9).

            (3)  2018 m. liepos 16 d. Tarybos sprendimo, kuriuo atnaujinama Europos profesinio mokymo plėtros centro valdančiosios tarybos sudėtis, klaidų ištaisymas (OL C 325, 2018 9 14, p. 20).


21.12.2018

               LT

               Europos Sąjungos oficialusis leidinys

               C 463/89

      P8_TA(2018)0030
      Pagrindų susitarimo dėl Europos Parlamento ir Europos Komisijos santykių peržiūra
      2018 m. vasario 7 d. Europos Parlamento sprendimas dėl pagrindų susitarimo dėl Europos Parlamento ir Europos Komisijos santykių peržiūros (2017/2233(ACI))
      (2018/C 463/21)

         Europos Parlamentas,

                  —

                  atsižvelgdamas į Pirmininkų sueigos 2017 m. spalio 5 d. sprendimą,

                  —

                  atsižvelgdamas į Parlamento Pirmininko ir Komisijos Pirmininko susirašinėjimą, ypač į Komisijos Pirmininko 2017 m. spalio 2 d. laišką, kuriame pritariama Parlamento Pirmininko 2017 m. rugsėjo 7 d. pateiktų pasiūlymų projektams,

                  —

                  atsižvelgdamas į Pagrindų susitarimą dėl Europos Parlamento ir Europos Komisijos santykių (1) ir jo dalinių pakeitimų projektą,

                  —

                  atsižvelgdamas į Europos Sąjungos sutarties (toliau – ES sutartis) 10 straipsnio 1 ir 4 dalis bei 17 straipsnio 3 ir 7 dalis, taip pat į Sutarties dėl Europos Sąjungos veikimo (SESV) 245 straipsnį,

                  —

                  atsižvelgdamas į Europos Sąjungos pagrindinių teisių chartijos 41 straipsnį,

                  —

                  atsižvelgdamas į SESV 295 straipsnį,

                  —

                  atsižvelgdamas į 2017 m. Komisijos darbo programą (2),

                  —

                  atsižvelgdamas į savo 2015 m. lapkričio 11 d. rezoliuciją dėl Europos Sąjungos rinkimų teisės reformos (3),

                  —

                  atsižvelgdamas į savo 2016 m. gruodžio 1 d. rezoliuciją dėl Komisijos narių interesų deklaracijų gairių (4),

                  —

                  atsižvelgdamas į savo 2017 m. vasario 16 d. rezoliuciją dėl Europos Sąjungos veikimo gerinimo remiantis Lisabonos sutarties teikiamomis galimybėmis (5),

                  —

                  atsižvelgdamas į savo 2017 m. rugsėjo 14 d. rezoliuciją dėl skaidrumo, atskaitomybės ir sąžiningumo ES institucijose (6),

                  —

                  atsižvelgdamas į 2017 m. rugsėjo 12 d. Komisijos sprendimo dėl Europos Komisijos narių elgesio kodekso projektą, ypač į jo 10 straipsnį dėl dalyvavimo Europos politikoje kadencijos laikotarpiu,

                  —

                  atsižvelgdamas į atnaujintą savo Vidaus politikos generalinio direktorato tyrimą „Europos Komisijos narių elgesio kodeksas: veiksmingumo ir naudingumo gerinimas“,

                  —

                  atsižvelgdamas į Darbo tvarkos taisyklių 140 straipsnio 1 dalį,

                  —

                  atsižvelgdamas į Konstitucinių reikalų komiteto pranešimą (A8-0006/2018),

                  A.

                  kadangi ES sutarties 10 straipsnio 1 dalyje pažymima, kad Sąjungos veikla pagrįsta atstovaujamąja demokratija, ir kadangi Komisija, kaip Sąjungos vykdomoji institucija, atlieka lemiamą vaidmenį Sąjungos veikimo požiūriu;

                  B.

                  kadangi ES sutarties 10 straipsnio 3 dalimi ir 11 straipsniu Sąjungos piliečiams suteikiama teisė dalyvauti Sąjungos demokratiniame gyvenime;

                  C.

                  kadangi ES sutarties 17 straipsnio 3 dalyje pažymima, kad, vykdydama savo įsipareigojimus, Komisija yra visiškai nepriklausoma, kad Komisijos nariai parenkami pagal jų bendrą kompetenciją ir atsidavimą Europai iš asmenų, kurių nepriklausomumas nekelia jokių abejonių, ir kad jie nesiekia gauti ir nepaiso jokios vyriausybės, institucijos, įstaigos ar organo nurodymų;

                  D.

                  kadangi pakeitimų projekto tikslas – demokratinių principų įgyvendinimas per Komisijos pirmininko rinkimus vadovaujantis ES sutarties 17 straipsnio 7 dalimi;

                  E.

                  kadangi pakeitimų projekte numatyta galimybė Komisijos nariams kandidatuoti per Europos Parlamento rinkimus neatsistatydinant;

                  F.

                  kadangi vyriausybės narių dalyvavimas nacionaliniuose parlamento rinkimuose nekeliant reikalavimo atsistatydinti – valstybėse narėse įprasta praktika;

                  G.

                  kadangi pakeitimų projekte taip pat leidžiama Europos politinėms partijoms skirti Komisijos narius pagrindiniais kandidatais (Spitzenkandidaten) į Komisijos pirmininko pareigas;

                  H.

                  kadangi Parlamentas jau yra pareiškęs, kad remia Spitzenkandidaten procesą, kaip aiškiai nustatyta Sutartyje, savo pasiūlyme dėl Akto dėl Europos Parlamento narių rinkimų remiantis tiesiogine visuotine rinkimų teise peržiūros (7);

                  I.

                  kadangi, remiantis ES sutarties 10 straipsnio 4 dalimi, politinės partijos Europos lygiu prisideda formuojant europinį politinį sąmoningumą ir kadangi ES sutarties 10 straipsnio 3 dalimi ir 11 straipsnio 1 dalimi ši nuostata išplečiama įtraukiant piliečius ir atstovaujamąsias asociacijas;

                  J.

                  kadangi pakeitimų projekte taip pat numatytos būtinos apsaugos priemonės skaidrumui, nešališkumui, konfidencialumui ir kolegialumui – visi šie principai nenutrūkstamai taikomi rinkimų kampanijoje dalyvaujantiems Komisijos nariams apsaugoti;

                  K.

                  kadangi, remiantis pakeitimų projektu, Komisijos pirmininkas įpareigojamas informuoti Parlamentą apie priemones, kurių imtasi siekiant užtikrinti pagarbą nepriklausomumo, sąžiningumo ir apdairumo principams, įtvirtintiems SESV 245 straipsnyje ir Europos Komisijos narių elgesio kodekse, Komisijos nariui tapus rinkimų į Parlamentą kampanijos kandidatu;

                  L.

                  kadangi pakeitimų projekte pažymima, kad Komisijos nariai neturi naudotis Komisijos žmogiškaisiais ar materialiniais ištekliais su rinkimų kampanija susijusiai veiklai vykdyti;

                  1.

                  primena, jog Komisijos pirmininkas bus renkamas Europos Parlamento, remiantis Europos Vadovų Tarybos pasiūlymu, pateiktu atsižvelgus į Europos Parlamento rinkimų rezultatus ir surengus tinkamas konsultacijas, taigi, kaip ir 2014 m. atveju, Europos politinės partijos iškels pagrindinius kandidatus (Spitzenkandidaten), kad Europos piliečiai per rinkimus į Europos Parlamentą galėtų pasirinkti, kas turėtų būti išrinktas Komisijos pirmininku;

                  2.

                  primena, kad Spitzenkandidaten procesas atspindi tarpinstitucinę pusiausvyrą tarp Parlamento ir Europos Vadovų Tarybos, kaip nustatyta Sutartyse; be to, pabrėžia, kad šis dar vienas žingsnis stiprinant Sąjungos parlamentinį aspektą yra principas, kurio negalima paminti;

                  3.

                  pabrėžia, kad nusprendusi nesilaikyti Spitzenkandidaten proceso Europos Vadovų Taryba rizikuotų pateikti Parlamentui tvirtinti kandidatūrą į Komisijos pirmininko pareigas, kuri nėra pelniusi pakankamos parlamentinės daugumos;

                  4.

                  įspėja, kad, vykstant Komisijos pirmininko paskyrimo procedūrai, Europos Parlamentas bus pasirengęs atmesti bet kurio asmens, kuris nebuvo paskirtas pagrindiniu kandidatu (Spitzkandidat) rengiantis Europos Parlamento rinkimams, kandidatūrą;

                  5.

                  mano, jog Spitzenkandidaten procesu prisidedama ir prie skaidrumo, nes kandidatūros į Komisijos pirmininko pareigas paskelbiamos iki Europos Parlamento rinkimų, o ne jiems įvykus, kaip kad būdavo anksčiau;

                  6.

                  pabrėžia, kad įgyvendinant Spitzenkandidaten procesą ugdomas ES piliečių politinis sąmoningumas rengiantis Europos Parlamento rinkimams ir stiprinamas politinis tiek Parlamento, tiek Komisijos teisėtumas, atitinkamus šių institucijų rinkimus susiejant su rinkėjų pasirinkimu; todėl pripažįsta svarbią pridėtinę Spitzkandidat principo vertę siekiant stiprinti Komisijos politinį būdą;

                  7.

                  laikosi nuomonės, kad, Komisijos nariais nominavus daugiau išrinktų Europos Parlamento narių, dar labiau sustiprėtų politinis Komisijos teisėtumas;

                  8.

                  primena, kad, rengiantis 2014 m. Europos Parlamento rinkimams, Spitzenkandidaten procesui pritarė visos svarbiausios Europos politinės partijos, iškeldamos savo kandidatą į Komisijos pirmininkus, ir kad buvo surengti vieši kandidatų debatai pasinaudojant konstitucine ir politine praktika, kuri atspindi Sutartyse numatytą tarpinstitucinę pusiausvyrą;

                  9.

                  mano, kad 2014 m. Spitzenkandidaten procesas buvo sėkmingas, ir pabrėžia, kad 2019 m. Europos Parlamento rinkimai bus proga sutvirtinti šios praktikos taikymą;

                  10.

                  ragina Europos politines partijas nominuoti savo Spitzenkandidaten surengiant atvirą, skaidrią ir demokratišką atrankos procedūrą;

                  11.

                  mano, kad pakeitimų projektas atitinka ES sutarties 10 straipsnio 1 dalį ir 17 straipsnio 7 dalį, ir teigiamai jį vertina kaip poslinkį sutvirtinant demokratinį Komisijos pirmininko rinkimų procesą;

                  12.

                  atkreipia dėmesį į peržiūrėto Europos Komisijos narių elgesio kodekso, kuriuo siekiama išaiškinti dirbantiems ir nebedirbantiems Komisijos nariams taikytinas pareigas, įsigaliojimą; primena Europos Parlamento jau pareikštas nuomones, susijusias, inter alia, su veiklos pertraukos laikotarpiu, kuris buvusiems Komisijos nariams taikomas nustojus eiti pareigas, su nepriklausomo etikos komiteto sukūrimu ir su dalyvavimu Europos Parlamento rinkimų kampanijose;

                  13.

                  mano, jog svarbu, kad Europos Komisijos narių elgesio kodekse būtų numatyti tvirti skaidrumo, nešališkumo standartai ir apsaugos priemonės, siekiant išvengti bet kokio galimo kampanijoje dalyvaujančių Komisijos narių interesų konflikto;

                  14.

                  pirmiausia primena savo prašymą užtikrinti, kad, buvusiems Komisijos nariams nustojus eiti pareigas, jiems būtų taikomas trejų metų trukmės veiklos pertraukos laikotarpis;

                  15.

                  pritaria prie šio sprendimo pridedamiems Pagrindų susitarimo dėl Europos Parlamento ir Europos Komisijos santykių pakeitimams;

                  16.

                  paveda Pirmininkui pasirašyti šiuos pakeitimus su Komisijos Pirmininku ir pasirūpinti kad jie būtų paskelbti Europos Sąjungos oficialiajame leidinyje;

                  17.

                  paveda Pirmininkui perduoti šį sprendimą ir jo priedą Komisijai, o susipažinti – Tarybai ir valstybių narių parlamentams.

         (1)  OL L 304, 2010 11 20, p. 47.

         (2)  2016 m. spalio 25 d. Komisijos komunikatas „2017 m. Komisijos darbo programa. Sauganti, galių teikianti ir ginanti Europa“ (COM(2016)0710).

         (3)  OL C 366, 2017 10 27, p. 7.

         (4)  Priimti tekstai, P8_TA(2016)0477.

         (5)  Priimti tekstai, P8_TA(2017)0049.

         (6)  Priimti tekstai, P8_TA(2017)0358.

         (7)  Aktas dėl atstovų į Europos Parlamentą rinkimų remiantis tiesiogine visuotine rinkimų teise, pridėtas prie Tarybos sprendimo 76/787/EAPB, EEB, Euratomas (OL L 278, 1976 10 8, p. 1), iš dalies pakeistas Tarybos sprendimu 93/81/Euratomas, EAPB, EEB (OL L 33, 1993 2 9, p. 15) ir Tarybos sprendimu 2002/772/EB, Euratomas (OL L 283, 2002 10 21, p. 1).

            PRIEDAS

            EUROPOS PARLAMENTO IR EUROPOS KOMISIJOS SUSITARIMAS KURIUO IŠ DALIES KEIČIAMAS PAGRINDŲ SUSITARIMO DĖL EUROPOS PARLAMENTO IR EUROPOS KOMISIJOS SANTYKIŲ 4 PUNKTAS

            (Šio priedo tekstas čia nepateikiamas, nes jis atitinka susitarimą, kuris buvo paskelbtas 2018 m. vasario 17 d.Oficialiojo leidinio L serijoje 45, p. 46.)


21.12.2018

               LT

               Europos Sąjungos oficialusis leidinys

               C 463/73

      P8_TA(2018)0022
      Specialiojo komiteto Sąjungos pesticidų autorizacijos procedūros klausimais sudarymas
      2018 m. vasario 6 d. Europos Parlamento sprendimas dėl Specialiojo komiteto Sąjungos pesticidų autorizacijos procedūros klausimais sudarymo, įgaliojimų, narių skaičiaus ir įgaliojimų trukmės (2018/2534(RSO))
      (2018/C 463/16)

         Europos Parlamentas,

                  —

                  atsižvelgdamas į Pirmininkų sueigos pasiūlymą dėl sprendimo,

                  —

                  atsižvelgdamas į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1),

                  —

                  atsižvelgdamas į 2011 m. birželio 10 d. Komisijos reglamentą (ES) Nr. 546/2011, kuriuo dėl vienodų augalų apsaugos produktų vertinimo ir registravimo principų įgyvendinamas Europos Parlamento ir Tarybos reglamentas (EB) Nr. 1107/2009 (2),

                  —

                  atsižvelgdamas į 2016 m. birželio 29 d. Komisijos įgyvendinimo reglamentą (ES) 2016/1056, kuriuo dėl veikliosios medžiagos glifosato patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (3), ir į 2016 m. rugpjūčio 1 d. Komisijos įgyvendinimo reglamentą (ES) 2016/1313, kuriuo iš dalies keičiamos Įgyvendinimo reglamento (ES) Nr. 540/2011 nuostatos dėl veikliosios medžiagos glifosato patvirtinimo sąlygų (4),

                  —

                  atsižvelgdamas į 2017 m. gruodžio 12 d. Komisijos įgyvendinimo reglamentą (ES) 2017/2324, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos glifosato patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (5),

                  —

                  atsižvelgdamas į savo 2016 m. balandžio 13 d. (6) ir 2017 m. spalio 24 d. (7) rezoliucijas dėl Komisijos įgyvendinimo reglamento, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos glifosato patvirtinimo galiojimas ir iš dalies keičiamas Įgyvendinimo reglamento (ES) Nr. 540/2011 priedas, projekto,

                  —

                  atsižvelgdamas į 2016 m. vasario 18 d. Europos ombudsmeno sprendimą byloje 12/2013/MDC dėl Komisijos augalų apsaugos produktų (pesticidų) autorizacijos ir jų pateikimo į rinką praktikos,

                  —

                  atsižvelgdamas į 2011 m. vasario 16 d. Europos Parlamento ir Tarybos reglamentą (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (8),

                  —

                  atsižvelgdamas į Europos Sąjungos Teisingumo Teismo 2016 m. lapkričio 23 d. sprendimą byloje C-442/14, Bayer CropScience SA-NV, Stichting De Bijenstichting prieš College voor de toelating van gewasbeschermingsmiddelen en biociden,

                  —

                  atsižvelgdamas į Darbo tvarkos taisyklių 197 straipsnį,

                  A.

                  kadangi buvo išreikštas susirūpinimas dėl glifosato vertinimo, ypač dėl to, ar buvo atliktas nepriklausomas, nešališkas ir skaidrus vertinimas, ar buvo tinkamai taikyti Europos Parlamento ir Tarybos reglamente (EB) Nr. 1272/2008 (9) numatyti klasifikavimo kriterijai ir ar buvo tinkamai pasinaudota atitinkamais rekomendaciniais dokumentais;

                  B.

                  kadangi buvo išreikštas susirūpinimas dėl to, kaip Komisija taikė Reglamente (EB) Nr. 1107/2009 nustatytus patvirtinimo kriterijus ir atsargumo principą techniškai pratęsdama glifosato patvirtinimo galiojimą 2016 m., priimdama Įgyvendinimo reglamentą (ES) 2016/1313 ir priimdama Įgyvendinimo reglamentą (ES) 2017/2324;

                  1.

                  nusprendžia sudaryti Specialųjį komitetą Sąjungos pesticidų autorizacijos procedūros klausimais, kurio tiksliai apibrėžti įgaliojimai yra tokie:

                              a)

                              išnagrinėti ir įvertinti pesticidų autorizacijos procedūrą Sąjungoje, įskaitant taikytą metodiką ir jos mokslinę kokybę, procedūros nepriklausomumą nuo pramonės bei sprendimų priėmimo proceso skaidrumą ir jo rezultatus;

                              b)

                              taikant įrodymais grindžiamą požiūrį, išnagrinėti ir įvertinti galimus ES agentūrų atliekamo tokių veikliųjų medžiagų kaip glifosatas mokslinio patvirtinimo vertinimo ar patvirtinimo galiojimo pratęsimo trūkumus, taip pat tai, kaip ES agentūros laikosi atitinkamų galiojančių Sąjungos taisyklių, gairių ir elgesio kodeksų;

                              c)

                              išnagrinėti ir įvertinti, visų pirma, ar Komisija, priimdama sprendimus dėl glifosato patvirtinimo sąlygų ir glifosato patvirtinimo galiojimo pratęsimo, veikė pagal Reglamento (EB) Nr. 1107/2009 nuostatas;

                              d)

                              išnagrinėti ir įvertinti galimus interesų konfliktus visais patvirtinimo procedūros lygmenimis, taip pat ir valstybės narės ataskaitos rengėjos, atsakingos už pagal Reglamentą (EB) Nr. 1107/2009 parengtą vertinimo ataskaitą, lygmeniu;

                              e)

                              išnagrinėti ir įvertinti, ar ES agentūrose, atsakingose už veikliųjų medžiagų vertinimą ir klasifikavimą, dirba pakankamai darbuotojų ir ar jos pakankamai finansuojamos, kad galėtų vykdyti savo įsipareigojimus; išnagrinėti ir įvertinti galimybę užsakyti ir (arba) atlikti nepriklausomus mokslinius tyrimus ir bandymus ir juos finansuoti;

                              f)

                              teikti visas, jo nuomone, būtinas rekomendacijas dėl Sąjungos pesticidų autorizacijos procedūros, siekiant užtikrinti aukšto lygio žmonių ir gyvūnų sveikatos ir aplinkos apsaugą; šiuo tikslu rengti apsilankymus ir klausymus su ES institucijomis ir agentūromis, taip pat su tarptautinėmis ir nacionalinėmis institucijomis, nevyriausybinėmis organizacijomis ir privačiomis įstaigomis;

                  2.

                  pabrėžia, kad visos specialiojo komiteto rekomendacijos pateikiamos kompetentingiems Parlamento komitetams ir pastarieji, jei reikia, imasi tolesnių veiksmų;

                  3.

                  nusprendžia, kad Parlamento nuolatinių komitetų, atsakingų už klausimus dėl ES teisės aktų, priklausančių specialiojo komiteto kompetencijai, priėmimą, stebėseną ir įgyvendinimą, įgaliojimai ir turimi ištekliai lieka tokie patys;

                  4.

                  nusprendžia, kad kai specialiojo komiteto darbas apima konfidencialaus pobūdžio parodymų klausymą, liudijimus su asmens duomenimis arba apima keitimąsi nuomonėmis ar klausymus su valdžios institucijomis ir įstaigomis dėl konfidencialios informacijos, įskaitant mokslinius tyrimus arba jų dalis, kuriems suteiktas konfidencialumo statusas pagal Reglamento (EB) Nr. 1107/2009 63 straipsnį, posėdžiai yra uždari; be to, nusprendžia, kad liudytojai ir specialistai turi teisę duoti parodymus ar liudyti uždarame posėdyje;

                  5.

                  nusprendžia, kad į viešus posėdžius kviečiamų asmenų sąrašai, juose dalyvaujančių asmenų sąrašai ir tokių posėdžių protokolai skelbiami viešai;

                  6.

                  nusprendžia, kad specialiojo komiteto gauti konfidencialūs dokumentai vertinami laikantis Darbo tvarkos taisyklių 210a straipsnyje nustatytos procedūros; be to, nusprendžia, kad tokia informacija turi būti naudojama tik siekiant parengti galutinį specialiojo komiteto pranešimą;

                  7.

                  nusprendžia, kad pagal Darbo tvarkos taisyklių 199 straipsnio 1 dalį specialųjį komitetą sudaro 30 narių;

                  8.

                  nusprendžia, kad specialiojo komiteto įgaliojimų trukmė yra devyni mėnesiai, išskyrus atvejus, kai prieš baigiantis įgaliojimų trukmei Parlamentas šį laikotarpį pratęsia, ir kad jo įgaliojimai pradeda galioti nuo jo steigiamojo posėdžio dienos; nusprendžia, kad specialusis komitetas pateikia Parlamentui galutinį pranešimą, kuriame pateikiamos faktinės išvados ir rekomendacijos dėl priemonių ir iniciatyvų, kurių reikia imtis.

         (1)  OL L 309, 2009 11 24, p. 1.

         (2)  OL L 155, 2011 6 11, p. 127.

         (3)  OL L 173, 2016 6 30, p. 52.

         (4)  OL L 208, 2016 8 2, p. 1.

         (5)  OL L 333, 2017 12 15, p. 10.

         (6)  Priimti tekstai, P8_TA(2016)0119.

         (7)  Priimti tekstai, P8_TA(2017)0395.

         (8)  OL L 55, 2011 2 28, p. 13.

         (9)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).


21.12.2018

               LT

               Europos Sąjungos oficialusis leidinys

               C 463/82

      P8_TA(2018)0028
      Neprieštaravimas deleguotajam aktui: dviejų deleguotųjų reglamentų taikymo datos
      Europos Parlamento sprendimas neprieštarauti 2017 m. gruodžio 20 d. Komisijos deleguotajam reglamentui, kuriuo dėl taikymo datų iš dalies keičiamas Deleguotasis reglamentas (ES) 2017/2358 ir Deleguotasis reglamentas (ES) 2017/2359 (C(2017)08681 – 2017/3032(DEA))
      (2018/C 463/19)

         Europos Parlamentas,

                  —

                  atsižvelgdamas į Komisijos deleguotąjį reglamentą (C(2017)08681) (toliau – iš dalies keičiantis deleguotasis reglamentas),

                  —

                  atsižvelgdamas į Ekonomikos ir pinigų politikos komiteto 2018 m. sausio 24 d. laišką Komitetų pirmininkų sueigos pirmininkui,

                  —

                  atsižvelgdamas į Sutarties dėl Europos Sąjungos veikimo 290 straipsnį,

                  —

                  atsižvelgdamas į 2016 m. sausio 20 d. Europos Parlamento ir Tarybos direktyvą (ES) 2016/97 dėl draudimo produktų platinimo (1), ypač į jos 25 straipsnio 2 dalį, 28 straipsnio 4 dalį, 29 straipsnio 4 dalį, 30 straipsnio 6 dalį ir 39 straipsnio 5 dalį,

                  —

                  atsižvelgdamas į Ekonomikos ir pinigų politikos komiteto rekomendaciją dėl sprendimo,

                  —

                  atsižvelgdamas į Darbo tvarkos taisyklių 105 straipsnio 6 dalį,

                  —

                  atsižvelgdamas į tai, kad per Darbo tvarkos taisyklių 105 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2018 m. vasario 6 d., nebuvo pareikšta prieštaravimų,

                  A.

                  kadangi iš dalies keičiantis deleguotasis reglamentas turėtų būti pradėtas taikyti prieš 2018 m. vasario 23 d. (tai Deleguotojo reglamento (ES) 2017/2358 ir Deleguotojo reglamento (ES) 2017/2359 (dviejų deleguotųjų reglamentų) įsigaliojimo diena) ir kadangi Parlamentui visiškai pasinaudojus turimu trijų mėnesių tikrinimo laikotarpiu du deleguotieji reglamentai galėtų įsigalioti prieš pakeistą Direktyvos (ES) 2016/97 (Draudimo produktų platinimo direktyva) įsigaliojimo datą (2018 m. spalio 1 d.), kaip nurodyta Komisijos pasiūlyme dėl Europos Parlamento ir Tarybos direktyvos (ES) 2016/97 dėl valstybių narių perkėlimo priemonių taikymo datos (COM(2017)0792);

                  B.

                  kadangi greitai paskelbus iš dalies keičiantį deleguotąjį reglamentą Oficialiajame leidinyje būtų galima suderinti dviejų deleguotųjų reglamentų taikymo datas su pakeista Draudimo produktų platinimo direktyvos taikymo data;

                  C.

                  kadangi tai neprieštarauja Parlamento 2017 m. spalio 25 d. sprendimams (2) neprieštarauti dviem deleguotiesiems reglamentams, kuriuose Parlamentas prašo Komisijos įvertinti, ar Draudimo produktų platinimo direktyvos taikymo data galėtų būti perkelta į 2018 m. spalio 1 d.;

                  1.

                  pareiškia, kad neprieštarauja deleguotajam reglamentui;

                  2.

                  paveda Pirmininkui perduoti šį sprendimą Tarybai ir Komisijai.

         (1)  OL L 26, 2016 2 2, p. 19.

         (2)  Priimti tekstai, P8_TA(2017)0404 ir P8_TA(2017)0405.


21.12.2018

               LT

               Europos Sąjungos oficialusis leidinys

               C 463/68

      P8_TA(2018)0027
      Neprieštaravimas įgyvendinimo priemonei: 9-ojo tarptautinio finansinės atskaitomybės standarto daliniai pakeitimai
      Europos Parlamento sprendimas neprieštarauti Komisijos reglamento, kuriuo dėl 9-ojo tarptautinio finansinės atskaitomybės standarto iš dalies keičiamas Komisijos reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002, projektui (D054380/02 – 2017/3018(RPS))
      (2018/C 463/13)

         Europos Parlamentas,

                  —

                  atsižvelgdamas į Komisijos reglamento projektą (D054380/02,

                  —

                  atsižvelgdamas į 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (1), ypač į jo 3 straipsnio 1 dalį,

                  —

                  atsižvelgdamas į Komisijos 2017 m. gruodžio 18 d. laišką, kuriame ji prašo Parlamento pareikšti, kad jis neprieštaraus reglamento projektui,

                  —

                  atsižvelgdamas į Ekonomikos ir pinigų politikos komiteto 2018 m. sausio 24 d. laišką Komitetų pirmininkų sueigos pirmininkui,

                  —

                  atsižvelgdamas į 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką (2), 5a straipsnį,

                  —

                  atsižvelgdamas į Ekonomikos ir pinigų politikos komiteto rekomendaciją dėl sprendimo,

                  —

                  atsižvelgdamas į Darbo tvarkos taisyklių 106 straipsnio 4 dalies d punktą ir 105 straipsnio 6 dalį,

                  —

                  atsižvelgdamas į tai, kad per Darbo tvarkos taisyklių 105 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2018 m. vasario 6 d., nebuvo pareikšta prieštaravimų,

                  A.

                  kadangi 2017 m. spalio 12 d. Tarptautinių apskaitos standartų valdyba (TASV) paskelbė 9-ojo tarptautinio finansinės atskaitomybės standarto (TFAS) pakeitimus; kadangi tais pakeitimais valdžios sektoriaus išleistų neigiamo išankstinio mokėjimo pasirinkimo skolos priemonių klasifikavimui siekiama suteikti aiškumo ir nuoseklumo;

                  B.

                  kadangi Europos finansinės atskaitomybės patariamoji grupė (EFRAG) 2017 m. lapkričio 10 d. Komisijai pateikė pritariamojo pobūdžio rekomendaciją; kadangi EFRAG savo rekomendacijoje aptarė kai kuriuos 2017 m. lapkričio 8 d. Europos Centrinio Banko EFRAG siųstame laiške iškeltus klausimus;

                  C.

                  kadangi Komisija padarė išvadą, jog išaiškinimas atitinka Reglamento (EB) Nr. 1606/2002 3 straipsnio 2 dalyje išdėstytus techninius priėmimo kriterijus, ir mano, kad priėmus siūlomą pakeitimą būtų tik išlaikyta esama šių konkrečių priemonių amortizuotos savikainos apskaitos padėtis, kokia ji buvo prieš priimant 9-ąjį TFAS;

                  D.

                  kadangi TASV nustatė 2019 m. sausio 1 d. kaip šio 9-ojo TFAS pakeitimo įsigaliojimo datą, tačiau jį galima pradėti taikyti anksčiau; kadangi pagal 9-ąjį TFAS finansinių priemonių apskaitą privaloma vykdyti jau nuo 2018 m. sausio 1 d.; kadangi finansų įstaigos, kurioms taikoma TFAS apskaitos sistema, negali pasinaudoti šiuo siūlomu pakeitimu, kol jis nepatvirtintas ir nepaskelbtas;

                  E.

                  kadangi Komisija turėjo tikslą paskelbti 2008 m. lapkričio 3 d. Reglamento (EB) Nr. 1126/2008, priimančio tam tikrus tarptautinius apskaitos standartus (3), pakeitimus iki 2018 m. kovo mėn. pabaigos, kad juos būtų galima taikyti finansiniais laikotarpiais, kurie prasideda 2018 m. sausio 1 d. arba vėliau;

                  1.

                  pareiškia, jog neprieštarauja Komisijos reglamento projektui;

                  2.

                  paveda Pirmininkui perduoti šį sprendimą Komisijai ir susipažinti – Tarybai.

         (1)  OL L 243, 2002 9 11, p. 1.

         (2)  OL L 184, 1999 7 17, p. 23.

         (3)  OL L 320, 2008 11 29, p. 1.


21.12.2018

               LT

               Europos Sąjungos oficialusis leidinys

               C 463/70

      P8_TA(2018)0020
      Prašymas atšaukti Steeve’o Briois’o imunitetą
      2018 m. vasario 6 d. Europos Parlamento sprendimas dėl prašymo atšaukti Steeve’o Briois’o (Steeve Briois) imunitetą (2017/2221(IMM))
      (2018/C 463/14)

         Europos Parlamentas,

                  —

                  atsižvelgdamas į Prancūzijos Respublikos teisingumo ministrės 2017 m. rugsėjo 25 d. perduotą Douai miesto apeliacinio teismo generalinės prokurorės prašymą atšaukti Steeve’o Briois’o imunitetą, kuris susijęs su civilinio ieškovo prieš jį pateiktu skundu dėl privataus asmens viešo įžeidimo ir kuris buvo paskelbtas 2017 m. spalio 2 d. plenariniame posėdyje,

                  —

                  atsižvelgdamas į papildomą informaciją dėl šios bylos, kurią pateikė Douai miesto apygardos teismo respublikos prokuroras 2017 m. gruodžio 12 d. laiške,

                  —

                  išklausęs Steeve’o Briois’o paaiškinimų, kaip nurodyta Darbo tvarkos taisyklių 9 straipsnio 6 dalyje,

                  —

                  atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

                  —

                  atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

                  —

                  atsižvelgdamas į Prancūzijos Respublikos Konstitucijos 26 straipsnį,

                  —

                  atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

                  —

                  atsižvelgdamas į Teisės reikalų komiteto pranešimą (A8-0011/2018),

                  A.

                  kadangi Prancūzijos Respublikos generalinė prokurorė pateikė prašymą atšaukti Europos Parlamento nario Steeve’o Briois’o imunitetą, kuris susijęs su Douai miesto apygardos teisme vykdomu procesu; kadangi šį prašymą Parlamentui perdavė Prancūzijos Respublikos teisingumo ministrė;

                  B.

                  kadangi prašymas atšaukti S. Briois’o imunitetą yra susijęs su procesu, pradėtu dėl privataus asmens viešo įžeidimo (1881 m. liepos 29 d. Akto 29 straipsnio antra pastraipa, 33 straipsnio antra pastraipa ir 23 straipsnis), susijusio su įtarimais dėl šmeižikiškų komentarų, kuriuos paskelbė kai kurie internautai reaguodami į S. Briois’o 2015 m. gruodžio 23 d. asmeninėje socialinio tinklo „Facebook“ paskyroje paskelbtą tekstą ir kurių S. Briois iš karto neištrynė; kadangi Teisės reikalų komiteto prašymu Douai miesto apygardos teismo respublikos prokuroras konstatavo, kad minėti komentarai tikrai dar buvo internete 2017 m. lapkričio 21 d.;

                  C.

                  kadangi pagal Protokolo Nr. 7 8 straipsnį Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo;

                  D.

                  kadangi pagal Protokolo Nr. 7 9 straipsnį Europos Parlamento nariai Parlamento sesijų metu naudojasi savo valstybės teritorijoje imunitetais, kurie toje valstybėje yra suteikiami parlamento nariams;

                  E.

                  kadangi, be kita ko, Prancūzijos Respublikos Konstitucijos 26 straipsnyje nustatyta, kad be parlamento sutikimo nė vienas parlamento narys dėl nusikaltimo negali būti suimamas arba negali būti kitaip atimama ar suvaržoma jo laisvė;

                  F.

                  kadangi Protokolo Nr. 7 8 ir 9 straipsniai negali būti taikomi kartu (2);

                  G.

                  kadangi kaltinimai Steeve’ui Briois’ui ir prašymas atšaukti jo imunitetą susiję ne su jam, kaip Europos Parlamento nariui, einant pareigas pareikšta nuomone ar balsavimu, o su tuo, kad, kaip įtariama, jis savo oficialioje socialinio tinklo „Facebook“ paskyroje neištrynė kai kurių trečiųjų asmenų paskelbtų komentarų, kuriuos skundą pateikęs asmuo laiko įžeidimu;

                  H.

                  kadangi dėl pirmiau minėtos priežasties netaikomas pagal Protokolo Nr. 7 8 straipsnį suteikiamas imunitetas, o šiuo atveju visiškai taikomas to paties Protokolo 9 straipsnis;

                  I.

                  kadangi nesama jokių akivaizdžių fumus persecutionis įrodymų, t. y. pakankamai rimtų ir aiškių įtarimų, kad byla iškelta siekiant pakenkti atitinkamo Parlamento nario politinei reputacijai;

                  1.

                  nusprendžia atšaukti Steeve’o Briois’o imunitetą;

                  2.

                  paveda Pirmininkui nedelsiant perduoti šį sprendimą ir atsakingo komiteto pranešimą Prancūzijos Respublikos teisingumo ministrei ir Steeve’ui Briois’ui.

         (1)  1964 m. gegužės 12 d. Teisingumo Teismo sprendimas Wagner / Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot / Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote / Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23.

         (2)  Minėtosios sujungtos bylos C-200/07 ir C-201/07 Marra, 45 punktas.